Suid Afrikaanse Nuus Thread - Page 215 - Stormfront
Page 215 of 226 « First < 115 165 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 226 >
11-30-2009, 06:30 AM #2141
Wit Wolf-moordenaar moet parool kry - hof
Die sogenaamde "Wit Wolf"- moordenaar Pieter Groenewald, seun van die afgetrede weermaggeneraal genl.maj. Tienie Groenewald, moet binne 30 dae op parool vrygelaat word.
Dít nadat die hooggeregshof in Pretoria Donderdag die paroolraad by die Zonderwater-gevangenis by Cullinan se besluit tersyde gestel het om Groenewald nie op parool vry te laat nie.
Hy is in Maart 2003 gevonnis tot effektief 20 jaar tronkstraf op twee aanklagte van moord en een van poging tot moord.
Sy appèl teen sy skuldigbevinding het in 2005 misluk.
Groenewald het aan die slagoffers gevra of hulle weet wie die Wit Wolwe ('n verregse militante organisasie in die apartheidsera) is voordat hy hulle op 6 Mei 1990 tussen Cullinan en Mamelodi geskiet het. Groenewald het ná sy vrylating op borgtog landuit gevlug, hom in Portugal gevestig en in 2000 teruggekeer.
Hy is in 2002 weer gearresteer en later skuldig bevind aan die moorde op mnre. Simon Koba en Prince Makena, asook poging tot moord op mnr. Xafier Lekgoate.
Groenewald het in sy hofaansoek om paroolvrylating gesê 'n gevangene kry vir goeie gedrag krediet van maksimum een dag vir elke twee dae tronkstraf wat uitgedien is.
Dit beteken 'n gevangene kwalifiseer om vir parool oorweeg te word nadat hy 'n derde van sy vonnis uitgedien het, ongeag sy misdaad.
Groenewald het gesê hy het nadat hy 'n derde uitgedien het, gekwalifiseer om hiervoor oorweeg te word.
12-02-2009, 03:06 AM #2142
'Draai jou rug, dan soek hulle steenkool'
'As 'n boer net waag om sy rug te draai, kom mynwerkers steenkool op sy plaas soek."
So het mnr. Danie Spies, voorsitter van die omgewingsgroep Highveld Headwaters Protection Group, gister gesê.
"Ons word gedreig en geïntimideer, terwyl ons moet toekyk hoe mynmagnate die land se hulpbronne plunder en ons riviere vernietig. Ons kan by niemand kla nie, want die regering ignoreer ons," het Spies gesê.
Dr. Koos Pretorius van die Escarpment Environment Protection Group (EEPOG) het gister gesê lede van dié organisasie het verskeie klagte teen onwettige myne ingedien, maar die sake kom nie voor die hof nie.
Spies het gesê sy organisasie beoog om die "chaotiese plundering" van Mpumalanga aan "?'n sokkerbal te hang".
"Ons gaan internasionale veldtogte oor dié omgewingsmisdade begin voer," het hy gewaarsku.
Me. Buyelwa Sonjica, minister van waterwese en omgewingsake, het onlangs in antwoord op 'n vraag in die parlement gesê Onverdacht en die EEPOG is tans in 'n regsaksie gewikkel.
Pretorius het gesê Onverdacht het onder verdagte omstandighede 'n waterlisensie gekry nadat die myngroep in die opvangsgebied van die Nkomati begin steenkool uithaal het sonder 'n lisensie. Die waterlisensie is opgeskort toe die EEPOG hom op die watertribunaal beroep het.
Spies het gesê hulle het ook twee sake teen myne aanhangig gemaak, maar daar het ook nog niks van gekom nie.
Sonjica het in antwoord op 'n vraag deur mnr. Nick Koornhof van Cope oor hoeveel strafregtelike klagte die regering al ingedien het teen besoedelaars van riviere wat deur die Krugerwildtuin loop, gesê: "Teen niemand."
Volgens Sonjica is die departement van mynbou verantwoordelik vir die sluiting van onwettige myne.
Mnr. Jeremy Michaels, woordvoerder van me. Susan Shabangu, minister van mynwese, ignoreer die afgelope twee maande Beeld se e-posse, telefoonoproepe en SMS'e.
12-02-2009, 03:13 AM #2143
R60 m. se voertuie glo soek
Polokwane (Pietersburg). – 'n Forensiese ondersoek word gedoen na voertuie van sowat R60 miljoen, waaronder 80 ambulanse, van Limpopo se gesondheidsdepartement wat blykbaar spoorloos verdwyn het.
Mnr. Derrick Ngobeni, voorsitter van die Limpopo-wetgewer se staande komitee oor openbare rekeninge (Skoor), het gesê die departement het die ouditeur-generaal (OG) opdrag gegee om 'n spesiale ondersoek te doen nadat die departement "klaaglik misluk" het om Skoor tydens sittings te oortuig dat die voertuie nie soek is nie.
Ngobeni het Vrydag tydens 'n sitting gesê amptenare van die gesondheidsdepartement het tydens vroeëre sittings erken dat 'n "paar ambulanse, minibusse en ander voertuie weg kan wees".
Mnr. Nelson Tshikovhi, waarnemende departementshoof, het ook glo aan Skoor gesê ses voertuie word per jaar van die departement gesteel.
"Die departement het toe 'n desperate poging aangewend om kennisgewings teen 'n hoë koste in koerante te plaas om te probeer regverdig dat die voertuie nie weg is nie," het Ngobeni gesê. Die gesondheidsdepartement ly volgens hom aan "swak gesondheid".
"Die departement moet ophou om die belastingbetaler se geld te mors en om onbevoegde amptenare te verdedig."
Hy het tydens 'n vroeëre verskyning van die gesondheidsdepartement voor Skoor gesê hy weet ambulanse in Limpopo word as taxi's gebruik.
Intussen hou die departement voet by stuk die voertuie is nie weg nie.
Mnr. Selby Makgotho, woordvoerder, het gesê hulle het bewyse van waar al die voertuie is.
Dis nie aan Skoor bekend nie.
Mnr. Jacques Smalle, DA-lid in die Limpopo-wetgewer, het gesê die skuldiges wat die voertuie "laat verdwyn" het, moet tronk toe gaan.
"Dit is 'n skande.
"Bedrogklagte moet teen die skuldiges by die polisie aanhangig gemaak word."
Smalle het gesê die verdwyning van die ambulanse is 'n bewys daarvan dat hoofde van regeringsdepartemente nie beheer het oor wat in hul departemente gebeur nie.
Me. Miriam Segabutla, LUR vir gesondheid, het glo aan Skoor erken daar is probleme in die departement.
12-04-2009, 02:28 AM #2144
'Niemand in SA mag AK47 in besit hê nie'
Die polisie sê geen Suid-Afrikaner mag 'n AK47-aanvalsgeweer besit nie.
Dir. Govindsamy Mariemu-thoo, polisiewoordvoerder, het gister gesê enigiemand wat met een betrap word, sal summier van die onwettige besit van 'n vuurwapen aangekla word.
"Geen persoon mag 'n AK besit nie en daar word ook geen lisensie vir dié soort wapen uitgereik nie," het hy gesê.
Chris Louw, veteraan-joernalis, het vroeër vandeesweek selfmoord gepleeg deur homself in 'n ou voëlhok op sy hoewe by De Wildt met 'n AK47 onder die ken te skiet.
Beeld het verneem Louw het in 'n laaste brief wat hy aan sy familie geskryf het, gemeld hy het die geweer 'n tyd gelede in 'n sak op sy plaas ontdek, maar niemand daarvan vertel nie.
Mariemuthoo het 'n dringende, hernude beroep op die gemeenskap gedoen om onwettige vuurwapens in hul besit aan die polisie te oorhandig.
"Mense wat onwettige vuurwapens inhandig, sal amnestie kry."
Volgens hom word alle onwettige vuurwapens van tyd tot tyd deur die polisie vernietig.
Insp. Isaac Tsotetsi, woordvoerder van die Mmamakau-polisiekantoor wat die omgewing bedien waarin die hoewe is, het gesê die geregtelike ondersoek na Louw se dood duur steeds voort.
"Die vuurwapen is vir verdere ondersoek na die polisie se forensiese afdeling gestuur."
Nee maar die kriminele mag wapens in hul besit hê R4 en R5 wat net aan Polisie en SA Weermag uitgereik is. Die AK47 is aan terroriste uitgereik.
12-09-2009, 06:10 PM #2145
12-10-2009, 04:22 AM #2146
Niks fout met ou landsvlag
Durban. – Die ou Suid-Afrikaanse landsvlag is nooit verbied nie en die vertoon daarvan word deur mense se reg tot spraakvryheid beskerm.
So het grondwetkenners gister gesê nadat komm. Bheki Cele, nasionale polisiehoof, die vorige dag opdrag gegee het dat 'n klein landsvlaggie uit die vorige bedeling uit die kantoor van 'n junior bestuurder van Metrorail in Durban verwyder word.
Cele het dié opdrag gegee nadat mnr. Nathi Mthethwa, minister van polisie, dit toevallig in die vrou se kantoor raakgesien het.
Sowel prof. Marinus Wiechers, wat die Grondwet help opstel het, as prof. Pierre de Vos, grondwetkenner van die Universiteit van Kaapstad, het gesê die reg tot spraakvryheid beteken dat mense steeds die ou landsvlag kan vertoon.
Veral in 1996 het die vertoon van ou landsvlae by rugbywedstryde 'n polemiek veroorsaak en het die Suid-Afrikaanse rugby-owerhede hulle sterk daarteen uitgespreek, maar dis nooit in stadions verbied nie.
Die ou landsvlag is nooit deur enige wet verbied nie en selfs al sou iemand dit wou doen, sal dit ongrondwetlik wees, het De Vos en Wiechers gesê.
"Baie mense sou sê dit (die ou landsvlag) is onooglik. Maar vryheid van spraak beteken dat ons ook standpunte moet aanvaar wat vir ons veragtelik is," het De Vos gesê.
Volgens Wiechers word slegs haatspraak en die aantas van iemand anders se eer nie deur spraakvryheid beskerm nie. Hy reken dit was 'n growwe en onsensitiewe magsvergryp aan Cele se kant om opdrag te gee dat die vlaggie verwyder moet word sonder om die kwessie eens met die vrou te bespreek.
De Vos het gesê dit is moontlik dat individuele instellings reëls kan maak oor wat hulle in die werkplek toelaat, solank dit duidelik uitgestippel word. Dit sou byvoorbeeld verdedigbaar wees as iemand wat met die publiek werk of die staat op een of ander manier verteenwoordig, verbied word om 'n ou landsvlag in sy kantoor ten toon te stel.
"Maar in jou persoonlike hoedanigheid is jy vry om die ou landsvlag voor jou huis te hys," het hy gesê.
Me. Thandi Mkhize, Metrorail-woordvoerder, het gesê die instelling het 'n beleid dat geen partypolitieke vlae of T-hemde of landsvlae wat nie meer in gebruik is nie in hulle kantore ten toon gestel mag word nie.
12-10-2009, 04:55 AM #2147
1 uit elke 4 in SA praat nie met ander ras in werkstyd
Kaapstad. – Rasse-integrasie in Suid-Afrika vorder teen 'n slakkepas en een uit elke vier Suid-Afrikaners praat nie gedurende sy werksdag met iemand van 'n ander rasgroep nie.
Boonop verkeer 46% van die bevolking nooit sosiaal – by hul huise of by dié van vriende – met persone van 'n ander ras nie.
Dít is van die bevindinge van die jongste Suid-Afrikaanse Versoeningsbarometer wat die Instituut vir Geregtigheid en Versoening (IJR) gister op 'n mediakonferensie bekend gemaak het.
Dié peiling, wat sedert 2003 gedoen word, bepaal die ekonomiese, maatskaplike en politieke sienswyses van Suid-Afrikaners.
Die verdeling tussen rassegroepe het die afgelope ses jaar min of geen verandering getoon nie. Slegs die helfte van Suid-Afrikaners meen byvoorbeeld rasseverhoudinge het sedert 1994 verbeter.
Die resultate beklemtoon voorts dat staatsinstellings, politieke leiers en die regering 'n groot uitdaging het om die publiek se vertroue terug te wen.
Sedert 2006 was daar 'n geleidelike afname in openbare vertroue in die regering op nasionale, provinsiale en plaaslike vlak. Die publiek se vertroue in die parlement en politieke partye het tussen 2006 en 2009 met onderskeidelik 16% en 14% gedaal.
12-15-2009, 03:16 AM #2148
'Russiese roulette' om butaan te snuif
Teen R1 'n teug staan dit bekend as 'n cheap high, maar om sigaretaanstekerbrandstof in te asem is soos om Russiese roulette te speel.
Die eerste of honderdste keer kan jou dood laat neerslaan, sê kenners oor dié soort middelmisbruik wat die 23-jarige mnr. Liam Falcone van Pretoria vroeër vandeesweek sy lewe gekos het.
'n Vriend van Falcone het dié naweek gesê hulle het as groep een keer 'n paar maande gelede daarmee geëksperimenteer, maar Falcone was alleen toe hy dit die laaste keer in die vroeë oggendure op 2 Desember gebruik het.
Volgens me. Sandra Pretorius, direkteur van Sanca (die sambreelliggaam vir dwelmrehabilitasiesentrums) in Boksburg, is dit veral tieners wat daarmee eksperimenteer.
"Hulle begin al op laerskool en snuif ook gom, Spray & Cook en ander huishoudelike middels. So ses tot tien jaar gelede was dit meestal straatkinders omdat dit so goedkoop is. Dit het die laaste jare verander: Ons sien veral in eksamentye dit ook in gegoede buurte, wanneer die kinders gespanne is."
Die butaangas beland in die longe en word direk in die bloedstroom opgeneem. Die akute effek is duiseligheid, verhoogde bloeddruk en hartklop, koördinasieprobleme, verwarring, spraak met 'n sleeptong en tot hallusinasies, ylhoofdigheid, aggressie en selfmoordpogings.
Mense sterf omdat die hartselle oorsensitief word vir 'n neuro-oordragstof wat hartkontraksies stimuleer. Die hart begin dan vinnig en onreëlmatig klop.
Die middel belemmer ook rooibloedselle se vermoë om suurstof op te neem en die persoon kan weens 'n suurstoftekort sterf.
Dokters het in 1970 vir die eerste keer in 'n joernaal na die term sudden sniffing death syndrome verwys.
Dié sindroom kom voor as die persoon skrik of verras word en die liggaam adrenalien vrystel.
Die hart, al onder die toksiese middel se invloed, begin dan skielik fibrilleer. Volgens 'n mediese praktisyn kan die hart dan net met 'n hartskok aan die gang gekry word.
Leer die tekens ken
*Daar is verf- of olievlekke op sy klere.
*Sy asem ruik na chemikalieë.
*Seertjies in en om die mond.
*Bloedbelope oë en sy neus loop.
*Onwillekeurige ritmiese beweging van die oë en dubbelvisie.
*Verdwaasde voorkoms, duiseligheid of onvas op voete.
*Vergeetagtig en sukkel om te konsentreer.
*Naarheid en verlies aan eetlus.
*Angs en slaapversteurings.
12-29-2009, 03:10 AM #2149
Het jy wapens uit vrye wil ingehandig?
Kaapstad. – Vuurwapeneienaars het tot 4 Januarie om vertoë tot die staat te rig oor waarom hul vuurwapens en ammunisie wat vrywillig ingehandig is, nie vernietig moet word nie.
Mnr. Bheki Cele, nasionale polisiekommissaris, het op 14 Desember 'n kennisgewing in die Staatskoerantgepubliseer waarin aangedui word dat die regering beoog om alle vuurwapens en ammunisie te vernietig wat vrywillig aan die polisie oorhandig is.
Kragtens die Wet op die Beheer van Vuurwapens kan enige persoon wat wettig op sulke vuurwapens en ammunisie aanspraak kan maak, binne 21 dae ná die publikasie van dié kennisgewing vertoë tot Cele rig oor waarom dit nie vernietig moet word nie.
Die regering het vroeër aangedui dat mense wat hul wapens vrywillig inhandig voortaan teen 'n geringe bedrag vergoed sal word, maar alleenlik as die wapens nie vernietig word nie.
Wapeneienaars wat vir vergoeding in aanmerking kom, sal hoogstens R1000 vir 'n handwapen en R2000 vir 'n swaarder kaliber wapen, soos 'n haelgeweer, ontvang.
Mnr. Nathi Mthethwa, die minister van polisie, het dié riglyne oor die uitbetaling van vergoeding in November in die Staatskoerant gepubliseer.
Die staat kan daarvolgens besluit om sekere vuurwapens wat vrywillig ingehandig word, te behou vir opleiding, navorsing en erfeniswaarde. 'n Paneel van drie waardeerders sal bepaal hoeveel die polisie daarvoor gaan opdok, maar dit mag nie die bogenoemde bedrae oorskry nie. Niemand sal vergoeding ontvang vir wapens wat vernietig word nie.
Die riglyne is opgestel nadat Mthethwa in Augustus in die Kaapse hooggeregshof bloedneus gekry het omdat die polisie versuim het om sy wetlike verpligtinge ingevolge die Wet op die Beheer van Vuurwapens na te kom.
Hoewel die wet sedert Julie 2004 van krag is, is daar nooit riglyne bepaal waarvolgens eienaars vergoed kan word vir wapens wat vrywillig ingehandig word of waarvoor lisensies geweier is nie.
Talle Suid-Afrikaners het die afgelope vyf jaar van hul wapens ontslae geraak – onwetend dat hulle om vergoeding kan aansoek doen.
Vertoë kan per pos aan die Nasionale Kommissaris (Registrateur van Vuurwapens), Suid-Afrikaanse Polisiediens, Privaatsak X811, Pretoria, 0001 of per hand aan die Na-sionale Kommissaris (Registrateur van Vuurwapens), Veritas Gebou, Volkstemlaan, Pretoria 0001 gerig word.
Dit moet besonderhede bevat oor die vuurwapen, die eienaar sowel as besonderhede oor wáár die vuurwapen ingehandig is.
01-04-2010, 03:47 AM #2150
De Kock glo hy is gou vry
Kaapstad. – Eugene de Kock, die voormalige Vlakplaas-bevelvoerder en veroordeelde apartheidsera-moordenaar, glo hy gaan binnekort vrygelaat word.
Mnr. Kevin Woods, 'n voormalige Suid-Afrikaanse spioen en vriend van De Kock, het gister bevestig pres. Jacob Zuma het De Kock in April verlede jaar in die Sentrale Gevangenis in Pretoria besoek waar hy reeds 15 jaar van sy lewenslange vonnis uitgedien het.
Die besoek het plaasgevind 'n maand voordat Zuma as die nuwe president ingehuldig is.
"Hulle het ontmoet, maar Eugene wil nie hieroor praat nie. Dis 'n sensitiewe kwessie en hy wil nie 'n bohaai maak nie," het Woods gesê.
De Kock (61) het Woods eergister vanuit die gevangenis gebel en het teenoor sy goeie vriend laat blyk hy is daarvan oortuig dat Zuma sy aansoek om presidensiële kwytskelding vanjaar nog sal toestaan.
"Hy het goed geklink en is baie opgewonde. Na wat hy verneem het, is dit (die kwytskelding) nou naby. Hy is baie optimisties dat dit wel gaan gebeur. Dit is meer as net hoop," het Woods gesê.
Mnr. Vincent Magwenya, Zuma se woordvoerder, het gister nie op herhaaldelike telefoonoproepe en boodskappe om die ontmoeting te bevestig, gereageer nie. Ook mnr. Zizi Kodwa, Zuma se ANC-woordvoerder, was onbereikbaar.
De Kock is in Oktober 1996 in die Pretoriase hooggeregshof twee keer lewenslange tronkstraf opgelê en is tot nog 212 jaar tronkstraf gevonnis weens 86 misdrywe waaronder ses moorde en bedrog. Dié man met die bynaam Prime Evil, was van 1985 tot 1993 bevelvoerder van die veiligheidspolisie se berugte C10-teeninsurgensie-eenheid op Vlakplaas.
Mnr. Athol Trollip, die DA se parlementêre leier, het gister gesê sou daar enige waarheid steek in De Kock se bewerings, "sal dit die weg baan" vir presidensiële kwytskelding vir die veroordeelde bedrieër Schabir Shaik. Shaik het in April 2008 by die presidensie om kwytskelding aansoek gedoen en wag angstig op 'n antwoord.
Volgens mnr. Tlali Tlali, woordvoerder van die departement van justisie, hanteer die presidensie alle aansoeke om kwytskelding en kan net die presidensie aandui hoe ver De Kock se aansoek gevorder het.
"Die departement (van justisie) is voorheen dikwels betrek om die president met inligting te help om 'n besluit te neem. Maar dit is nie 'n grondwetlike vereiste nie en dit staan die president vry om enig*iemand en enige instansie vir inligting te nader," het Tlali gesê.
Volgens prof. Pierre de Vos, grondwetkenner aan die Universiteit van Kaapstad, is kwytskelding ingevolge die Grondwet die president se uitsluitlike prerogatief. "Hy het finale seggenskap en uit 'n regsposisie is daar nie veel wat enigiemand daaraan kan doen nie. Of dit polities aanvaarbaar is en watse boodskap dit uitstuur, is egter 'n heel ander vraag."
Intussen is die IVP nog in 'n stryd gewikkel om die presidensie te dwing om 384 gevangenes wat al ses jaar gelede om kwytskelding aansoek gedoen het, se aansoeke te verwerk. Mnr. Koos van der Merwe, IVP-hoofsweep, het gister gesê dit is onaanvaarbaar dat die aansoekers só lank moet wag.
Altesame 33 ANC- en PAC-lede het reeds in Mei 2002 op advies van die destydse minister van justisie presidensiële kwytskelding gekry.